Sodba Splošnega sodišča z dne 25. septembra 2024 – Polskie sieci elektroenergetyczne/ACER
(Zadeva T-484/21)1
(Energija – Notranji trg električne energije – Območje določanja zmogljivosti – Območje CORE – Metodologija za delitev stroškov pri ponovnem dispečiranju ali kompenzacijskih poslih, ki jo sprejme ACER – Določitev stopnje tolerance za zakonite zančne pretoke – Člen 16(13) Uredbe (EU) 2019/943)
Jezik postopka: angleščina
Stranke
Tožeča stranka: Polskie sieci elektroenergetyczne S.A. (Konstancin-Jeziorna, Poljska) (zastopniki: S. Goldberg, solicitor, A. Galos in E. White, odvetnika)
Tožena stranka: Agencija Evropske unije za sodelovanje energetskih regulatorjev (zastopniki: P. Martinet, Z. Vujasinovic in E. Tremmel, agenti, skupaj z P. Goffinetom, L. Bersou in M. Shehu, odvetniki)
Intervenientka v podporo tožeči stranki: Republika Poljska (zastopnika: B. Majczyna in M. Rzotkiewicz, agenta)
Predmet
Tožeča stranka s tožbo na podlagi člena 263 PDEU predlaga razglasitev ničnosti odločbe odbora za pritožbe pri Agenciji Evropske unije za sodelovanje energetskih regulatorjev (ACER) z dne 28. maja 2021, s katero je bila potrjena odločitev ACER št. 30/2020 z dne 30. novembra 2020 o predlogu operaterjev prenosnega sistema območja, ki zajema Belgijo, Češko republiko, Nemčijo, Francijo, Hrvaško, Luksemburg, Madžarsko, Nizozemsko, Avstrijo, Poljsko, Romunijo, Slovenijo in Slovaško, za določitev zmogljivosti, imenovane „CORE“, v zvezi z metodologijo za delitev stroškov pri ponovnem dispečiranju ali kompenzacijskih poslih, ter s katero je bila zavrnjena pritožba tožeče stranke v zadevi A-001-2021 (konsolidirana).
Izrek
Odločba odbora za pritožbe pri Agenciji Evropske unije za sodelovanje energetskih regulatorjev (ACER) z dne 28. maja 2021, izdana v okviru zadeve A-001-2021 (konsolidirana), se razglasi za nično v delu, v katerem je z njo potrjena odločitev ACER št. 30/2020 z dne 30. novembra 2020 o predlogu operaterjev prenosnega sistema območja, ki zajema Belgijo, Češko republiko, Nemčijo, Francijo, Hrvaško, Luksemburg, Madžarsko, Nizozemsko, Avstrijo, Poljsko, Romunijo, Slovenijo in Slovaško, za določitev zmogljivosti, imenovane „CORE“, v zvezi z metodologijo za delitev stroškov pri ponovnem dispečiranju ali kompenzacijskih poslih, in v delu, v katerem je z njo zavrnjena pritožba tožeče stranke v navedeni zadevi.
ACER nosi svoje stroške in stroške, ki so nastali  družbi Polskie sieci elektroenergetyczne S.A.
Republika Poljska nosi svoje stroške.
____________
1 UL C 412, 11.10.2021.